
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1079 


31 Αυγούστου 2000 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Ανάθεση, έγκριση και προκήρυξη διενέργειας Διαρ¬ 
θρωτικής Έρευνας στο Εμπόριο και της Έρευνας 
Πωλήσεων και Επισκευών Αυτοκινήτων και Δικύ- 
κλων και Λιανικής Πώλησης Καυσίμων. ι 

Τροποποίηση της 2007892/461/27.5.98 Κοινής Υπουρ¬ 
γικής Απόφασης «Ανάκτηση αχρεωστήτως κατα- 
βληθέντων ποσών από εθνικούς πόρους ή πόρους 
της Ευρωπαϊκής Ένωσης στα πλαίσια της υλοποίη¬ 
σης κοινοτικών πολιτικών» (Β' 606). 2 

Καθορισμός της διαδικασίας υπολογισμού και κατα¬ 
βολής της εισφοράς υπέρ του Επικουρικού Κεφα¬ 
λαίου από τους αλληλασφαλιστικούς συνεταιρι¬ 
σμούς που λειτουργούν στην Ελλάδα και της ενη¬ 
μέρωσης της Υ. Σ.ΑΈ. 3 

Εισαγωγή σπουδαστών στο πρώτο έτος σπουδών του 
τμήματος Εικαστικών Τεχνών της Ανωτάτης Σχο¬ 
λής Καλών Τεχνών και στο τμήμα Εικαστικών και 
Εφαρμοσμένων Τεχνών της Σχολής Καλών Τεχνών 
του Πανεπιστημίου Θεσσαλονίκης για την κατεύ- 
θ υνση εικαστικών τεχνών. 4 

Τροποποίηση της 48178/3.9.99 απόφασης, «Ορισμός 
μελών Διοικητικού Συμβουλίου Οργανισμού Πλη¬ 
ρωμών & Ελέγχου Κοινοτικών Ενισχύσεων Προσα¬ 
νατολισμού & Εγγυήσεων (Ο.Π.Ε.Κ.Ε.Π.Ε. - 


Ν.Π.Ι.Δ.)». 5 

Χαρακτηρισμός Οθωμανικού Τεμένους στο Καστελλό- 
ριζο ως ιστορικού διατηρητέου μνημείου. β 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην Υ.Α. ΥΠΠΟ/ΑΡΧ/Α1/Φ43/ 
13177/879/24.4.2000. 7 


ΑΠΟΦΑΣΕΙ Σ 

Αριθ. 11661/Γ-439 (1) 

Ανάθεση, έγκριση καιπροκήρυξη διενέργειας Διαρθρωτι¬ 
κής Έρευνας στο Εμπόριο και της Έρευνας Πωλήσε¬ 
ων και Επισκευών Αυτοκινήτων και Δικύκλων και Λιανι¬ 
κής Πώλησης Καυσίμων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. του Ν.Δ. 3627/56 «περί οργανώσεως της ΕΣΥΕ» και 
των Π. Δ. 1143/80 «περί οργανισμού της ΕΣΥΕ» και 532/91 
«περί οργανισμού της Γ.Γ. ΕΣΥΕ». 

β. Του Ν. 1558/85 «περί Κυβερνήσεως και Κυβερνητικών 
οργάνων» και του άρθρου 27 του Ν. 2081/92. 

γ. Του άρθρου 9του Ν. 2392/96 «Πρόσβαση της Γενικής 
Γραμματείας Εθνικής Στατιστικής Υπηρεσίας της Ελλά¬ 
δος (Γ.Γ. ΕΣΥΕ) σε διοικητικές πηγές και διοικητικά αρ¬ 
χεία, Επιτροπή Στατιστικού Απορρήτου, ρύθμιση θεμά¬ 
των διενέργειας απογραφών και στατιστικών εργασιών, 
καθώς και θεμάτων της Γ.Γ. ΕΣΥΕ. 

δ. Του άρθρου 2362/95 «Περί Δημοσίου Λογιστικού 
Ελέγχου των δαπανών του Κράτους και άλλες διατάξεις». 

ε. Την απόφαση με αριθμό 1039386/441/Α0006/ 
21.4.2000 του Υπουργού Οικονομικών με θέμα «Ανάθεση 
αρμοδιοτήτων του Υπουργού Οικονομικών στους Υφυ¬ 
πουργούς Οικονομικών». 

2. Τον Κανονισμό (ΕΚ, ΕΥΡΑΤΟΜ) αριθ. 58/97 του Συμ¬ 
βουλίου της 20ής Δεκεμβρίου 1996 για τις στατιστικές 
διάρθρωσης επιχειρήσεων. 

3. Το γεγονός ότι από τις διατάξεις της παρούσας από¬ 
φασης προκαλείται δαπάνη ως βάρος του τακτικού προ¬ 
ϋπολογισμού της Γ.Γ. ΕΣΥΕ (ειδ. φορέας 13-610 και ΚΑΕ 
0711 και 0871) ύψους εκατόν τεσσάρων εκατομμυρίων 
(104.000.000) δρχ. για το οικονομικό έτος 2000 και η 
οποία θα εξειδικευθεί κατά την έκδοση της απόφασης της 
παρ. 6του άρθρου 9του Ν. 2392/96. 

Συγκεκριμένα θα δαπανηθούν: 

• 4.000.000 δρχ. από τον ΚΑΕ 0711 

• 100.000.000 δρχ. από τον ΚΑΕ 0871. 

4. Τη σχετική εισήγηση αριθ.ΘΙ -580/12.6.2000του Τμή¬ 
ματος Στατιστικών Διανεμητικού Εμπορίου της Δ/νσης 
Διανεμητικού Εμπορίου και Υπηρεσιών της Γ.Γ. ΕΣΥΕ, 
αποφασίζουμε: 

Ι.α. Αναθέτουμε στο Τμήμα Στατιστικών Διανεμητικού 
Εμπορίου της Δ/νσης Διανεμητικού Εμπορίου και Υπηρε¬ 
σιών της Γ.Γ. ΕΣΥΕ τη διεξαγωγή της Διαρθρωτικής 
Έρευνας στο Εμπόριο και της Έρευνας Πωλήσεων και 
Επισκευών Αυτοκινήτων και Δικύκλων και Λιανικής Πώλη¬ 
σης Καυσίμων. 

β. Εγκρίνουμε και προκηρύσσουμε τη διενέργεια των 
ανωτέρω ερευνών από το Τμήμα Στατιστικών Διανεμητι¬ 
κού Εμπορίου της Δ/νσης Διανεμητικού Εμπορίου και 
ΥπηρεσιώντηςΓ.Γ. ΕΣΥΕ εντός των ετών 2000 και 2001 με 
περίδο αναφοράς των στοιχείων τα έτη 1997, 1998 και 
1999. 

2. Σκοπός των ερευνών είναι η συνέχιση της εναρμόνι¬ 
σης των συλλεγομένων στοιχείων με τα αντίστοιχα στατι¬ 
στικά στοιχεία των υπολοίπων κρατών μελών της Ε.Ε., με 
σκοπό τη δημουργία κοινών στατιστικών προτύπων και η 
ανάπτυξη συγκρίσιμων και αξιόπιστων στατιστικών πη¬ 
γών, σχετικά με τη διάρθρωση, τη δραστηριότητα, την 
ανταγωνιστικότητα και τις επιδόσεις των επιχειρήσεων. 

3. Οι έρευνες θα είναι δειγματοληπτικές και θα βασι¬ 
στούν στο μητρώο επιχειρήσεων της Γ.Γ. ΕΣΥΕ. Ερευνό- 
μενη μονάδα θα είναι η επιχείρηση, θα ερευνηθούν περί¬ 
που 5.400 μονάδες για κάθε έτος. Οι κλάδοι επιχειρήσε¬ 
ων εμπορίου θα είναι οι 50, 51, 52. σύμφωνα με τη 
ΣΤΑΚΟΔ 91. θα συμπληρωθούν τρία (3) ερωτηματολό¬ 
για, ένα για κάθε έτος και θα συγκεντρωθούν περίπου 
16.200. 

4. Για τη διενέργεια των εν λόγω ερευνών θα χρησιμο¬ 
ποιηθεί: 

• Το μητρώο των επιχειρήσεων των προαναφερομένων 
κλάδων που διαθέτει η Δ/νση Απογραφών της Γ.Γ. ΕΣΥΕ. 

• Ερωτηματολόγια προσαρμοσμένα με τις μεταβλητές 
που απαιτεί ο Κανονισμός 58/97 του Συμβουλίου της Ε.Ε. 
και τις εθνικές ανάγκες. 

5. Η ολοκλήρωση των ανωτέρω ερευνών προβλέπεται 
να πραγματοποιηθεί μέχρι 31.12.2001, ενώ οι επιμέρους 
εργασίες θα γίνουν σύμφωνα με το ακόλουθο χρονοδιά¬ 
γραμμα: 

• Οι προπαρασκευαστικές εργασίες καθώς και η συλ¬ 
λογή των συμπληρωμένων ερωτηματολογίων θα έχουν 
ολοκληρωθεί μέχρι 31.12.2000. 

• Ο έλεγχος και η επεξεργασία τους καθώς και η ενη¬ 
μέρωση του μητρώου θαπερατωθούν μέχρι 31.12.2001. 

• Η μηχανογραφική επεξεργασία, η κατάρτιση των τε¬ 
λικών πινάκων και η σύνταξη έκθεσης σχετικής με τα απο¬ 
τελέσματα θα έχουν ολοκληρωθεί μέχρι 30.12.2001. 

6. Τα όργανα διενέργειας των ερευνών θα είναι: 

• Υπάλληλοιτης Γ.Γ. ΕΣΥΕ, μόνιμοι και σύμβαση Ι.Δ., με 
δυνατότητα μετακίνησης εκτός έδρας εφόσον κριθεί 
απαραίτητο. 

• Ιδιώτες - συνεργάτες, κατά το στάδιο της συλλογής 
των ερωτηματολογίων. 

7. Ο ορισμός των ιδιωτών - συνεργατών θα γίνει με από¬ 
φαση του Γενικού Γραμματέα της ΕΣΥΕ, ενώ ο καθορι¬ 
σμός της αμοιβής τους θα γίνει με νεότερη απόφασή μας. 


8. Η απόφαση αυτή να δημοσιευθεί στην Εφημερίδατης 
Κυβερνήσεως. 

Αθήνα, 8 Αυγούστου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ Γ. ΔΡΥΣ 

-♦- 

Αριθ. 2/57858/Γ0041 (2) 

Τροποποίηση της 2007892/461/27.5.98 Κοινής Υπουργι¬ 
κής Απόφασης «Ανάκτηση αχρεωστήτως καταβληθέ- 
ντων ποσών από εθνικούς πόρους ή πόρους της Ευ¬ 
ρωπαϊκής Ένωσης στα πλαίσια της υλοποίησης κοινο¬ 
τικών πολιτικών» (Β' 606). 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ - 
ΓΕΩΡΓΙΑΣ - ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 104 του Ν. 2362/95 «Περί 
Δημοσίου Λογιστικού, ελέγχου των δαπανών του Κρά¬ 
τους και άλλες διατάξεις» (Α' 247). 

2. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα» (Α'37), όπως προστέ¬ 
θηκε με το άρθρο 27 του Ν. 2081/92 (Α' 54) και αντικατα- 
στάθηκε με το άρθρο 1 παρ. 2α του Ν. 2469/97 (Α' 38). 

3. Την αριθ.16326/ΔΙΟΕ 318/19.4.2000 απόφαση ανά¬ 
θεσης αρμοδιοτήτων του Υπουργού Εθνικής Οικονομίας 
στους Υφυπουργούς Εθνικής Οικονομίας (ΦΕΚ 566/τ.Β/ 

20.4.2000) . 

4. Την αριθ. 1039386/441/Α0006/21.4.2000 απόφαση 
ανάθεσης αρμοδιοτήτων του Υπουργού Οικονομικών 
στους Υφυπουργούς Οικονομικών (ΦΕΚ 571/τ.Β'/ 

21.4.2000) . 

5. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

Τροποποιούμε την αριθ. 2007892/461/27.5.98 Κοινή 
Υπουργική Απόφαση ως κατωτέρω: 

Α. 1. Προστίθεται στην παράγραφο 1 του προοιμίου πε¬ 
ρίπτωση στ) ως εξής: 

στ) του άρθρου 4του ΚΑΝ (ΕΚ, ΕΥΡΑΤΟΜ) 2988/95 σχε¬ 
τικά με την προστασία των οικονομικών συμφερόντων 
των Ευρωπαϊκών Κοινοτήτων. 

2. Οι λοιπές υπό στοιχεία στ) έως ι) περιπτώσεις της εν 
λόγω παραγράφου αναριθμούνται σε ζ) έως κ), αντίστοι¬ 
χα. 

Β. Προστίθεται άρθρο 8 με το ακόλουθο περιεχόμενο: 

«Άρθρο 8» 

Διαδικασία παρακράτησης ποσών 

1. Στην ειδική περίπτωση κατά την οποία από τον έλεγ¬ 
χο διαπιστώνονται παρατυπίες (πραγματοποίηση μη επι¬ 
λέξιμων δαπανών) και ο ελεγχόμενος δικαιούται περαιτέ¬ 
ρω χρηματοδότησης στο πλαίσιο του ιδίου επιχειρησια¬ 
κού προγράμματος, συντάσσεται έκθεση ελέγχου με την 
οποία προτείνεται η παρακράτηση ίσου ποσού από την 
επόμενη πληρωμή της χρηματοδότησης. 

Απόσπασμα της έκθεσης ελέγχου κοινοποιείται, σύμ¬ 
φωνα με τις διατάξεις του εδαφίου β’ της παραγράφου 1 
του άρθρου 1, προς τον ελεγχόμενο και την αρμόδια για 

την καταβολή της χρηματοδότησης αρχή, η οποία προ¬ 
βαίνει αμέσως στη δέσμευση του ποσού. 

2. Η ανωτέρω δέσμευση καθίσταται οριστική με την έκ¬ 
δοση διαπιστωτικής πράξης για την παρακράτηση του 
ποσού στις περιπτώσεις κατά τις οποίες : 

• ο ελεγχόμενος αποδεχτεί εγγράφως την παρακράτη¬ 
ση εντός προθεσμίας τριάντα (30) ημερών από την κοινο¬ 
ποίηση της σχετικής έκθεσης ελέγχου. 

• ο ελεγχόμενος διατυπώσει εγγράφως τις αντιρρή¬ 
σεις του εντός της αυτής προθεσμίας και οι αντιρρήσεις 
αυτές κριθούν αβάσιμες. 

• η προθεσμία παρέλθει άπρακτη. 

Στην περίπτωση που οι αντιρρήσεις του ενδιαφερομέ¬ 
νου κριθούν εξ ολοκλήρου βάσιμες, εκδίδεται διαπιστωτι- 
κή πράξη για την αποδέσμευση του ποσού, άλλως, δια- 
τάσσεται η διεξαγωγή, στα όρια των αντιρρήσεων που 
κρίθηκαν βάσιμες, συμπληρωματικού ελέγχου, ολοκλή¬ 
ρου μενού εντός τριάντα (30) ημερών. Στη συνέχεια και 
ανάλογα μετά αποτελέσματα του ελέγχου, εκδίδεται από 
τα αρμόδια όργανα διαπιστωτική πράξη για την αποδέ¬ 
σμευση ή την παρακράτηση του ποσού. 

3. Η διαπιστωτική πράξη για την παρακράτηση ποσού 
κοινοποιείται στον ενδιαφερόμενο με επίδοση, σύμφωνα 
με τις διατάξεις του Κώδικα Φορολογικής Δικονομίας. 

Αντίγραφο των διαπιστωτικών πράξεων για την παρα¬ 
κράτηση ή αποδέσμευση ποσών αποστέλλεται από τα αρ¬ 
μόδια όργανα και στη Διεύθυνση Δημοσιονομικών Σχέσε¬ 
ων με την Ευρωπαϊκή Ένωση του Γενικού Λογιστηρίου 
του Κράτους. 

Σε περίπτωση άσκησης ένδικων μέσων κατά διαπιστω- 
τικής πράξης για την παρακράτηση ποσού, η αρμόδια για 
την καταβολή της χρηματοδότησης αρχή παρακρατεί το 
ποσό μέχρι την περάτωση της σχετικής διαδικασίας.» 

Γ. Το Άρθρο 8 γίνεται Άρθρο 9. 

Κατά τα λοιπά ισχύει η αριθ.2007892/461/27.5.98 ΚΥΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Αυγούστου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΥΦΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

X. ΠΑΧΤΑΣ Γ. ΔΡΥΣ 

ΓΕΩΡΓΙΑΣ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Γ. ΑΝΩΜΕΡΙΤΗΣ ΑΝΑΣΤ. ΓΙΑΝΝΙΤΣΗΣ 

-♦- 

Αριθ. Κ3-7783 (3) 

Καθορισμός της διαδικασίας υπολογισμού και καταβο¬ 
λής της εισφοράς υπέρ του Επικουρικού Κεφαλαίου 
από τους αλληλασφαλιστικούς συνεταιρισμούς που 
λειτουργούν στην Ελλάδα και της ενημέρωσης της Υ. 
Σ.Α.Ε. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις 

α) Του Ν. 1558/85 «Κυβέρνηση & Κυβερνητικά Όργα¬ 
να»,όπως ισχύει. 

β) Του Π.Δ. 397/88 «Οργανισμός Υπουργείου Εμπορί¬ 
ου», όπως τροποποιήθηκε και ισχύει σήμερα. 

γ) Του Π.Δ. 27/1996 (ΦΕΚ Α' 19) «Συγχώνευση των 


Υπουργείων Τουρισμού, Βιομηχανίας-Ενέργειας-Τεχνο- 
λογίας και Εμπορίου, στο Υπουργείο Ανάπτυξης». 

δ) Του Π.Δ. 59/1996 (ΦΕΚ Α' 51) «Σύσταση Γενικής 
Γραμματείας Εμπορίου στο Υπουργείο Ανάπτυξης και κα¬ 
θορισμός αρμοδιοτήτων της». 

ε) Των άρθρων 2 παρ. 1,2 α παρ. α, 13παρ. 1 Α , 35 και 38 
του Ν.Δ. 400/70 «Περί ιδιωτικής επιχείρησης ασφάλισης» 
όπως ισχύει. 

στ) Των άρθρων 16, 17, 18, 20 παρ. 1 και 25 του Ν. 
489/76 «Περί υποχρεωτικής ασφαλίσεωςτης εξ ατυχημά¬ 
των αυτοκινήτων αστικής ευθύνης» όπως ισχύει. 

2. Την Υπουργική Απόφαση Κ3-529/8.1.1996 (ΦΕΚ 167 
ΤΑΕ και ΕΠΕ) «Τροποποίηση ποσοστού εισφοράς επίτων 
καθαρών ασφαλίστρων αστικής ευθύνης οχημάτων υπέρ 
του Επικουρικού Κεφαλαίου». 

3. Την Υ.Α. Κ4-155/85 «Τήρηση & Υποβολή στατιστικών 
στοιχείων κλάδου αυτοκινήτων». 

4. Την Κοινή απόφαση 303/2000 ΦΕΚ 594/00 Β' του 
Πρωθυπουργού και του Υπουργού Ανάπτυξης «Ανάθεση 
αρμοδιοτήτων στους Υφυπουργούς Ανάπτυξης». 

5. Το ιδιαίτερο καθεστώς λειτουργίας των αλληλασφα- 
λιστικών συνεταιρισμών του κλάδου αστικής ευθύνης 
από χερσαία αυτοκίνητα οχήματα. 

6. Το γεγονός ότι από την παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

I. Καθορίζουμε την διαδικασία υπολογισμού και κατα¬ 
βολής της εισφοράς υπέρ του «Επικουρικού Κεφαλαίου», 
από τους αλληλασφαλιστικούς συνεταιρισμούς που λει¬ 
τουργούν στην Ελλάδα σύμφωνα με τις παρ. 1 και 3 του 
άρθρου 35 και τα άρθρα 36 και 37 του Ν.Δ. 400/70, όπως 
ισχύει και ασκούν τον κλάδο ασφάλισης κατά ζημιών 10 
«Αστική ευθύνη από χερσαία αυτοκίνητα οχήματα» του 
άρθρου 13 παρ. 1 Α του Ν.Δ. 400/70, ως εξής : 

1. Η εισφορά υπέρ του Επικουρικού Κεφαλαίου, που 
έχει ορισθεί με την Υ.Α. Κ3-529/8.1.96 σε ποσοστό 5% επί 
των καθαρών ασφαλίστρων του κλάδου αστικής ευθύνης 
από την κυκλοφορία χερσαίων οχημάτων, υπολογίζεται 
στο σύνολο των εισφορών(ετησίωντακτικών και συμπλη¬ 
ρωματικών) που εισπράττουν από τα μέλη τους οι συνε¬ 
ταιρισμοί του άρθρου 35 παρ. 1 και 3 του Ν.Δ. 400/70, κα¬ 
ταβάλλεται στο Επικουρικό Κεφάλαιο μέχρι την 1511 
Μαρτίου κάθε ημερολογιακού έτους και απαλλάσσεται 
παντός φόρου και άλλης φορολογικής επιβάρυνσης 
εκτός των τελών χαρτοσήμου. Σε περίπτωση εκπρόθε¬ 
σμης καταβολής της ανωτέρω εισφοράς αυτή προσαυ¬ 
ξάνεται κατά το επιτόκιο υπερημερίας που ισχύει. 

2. Η ανωτέρω υποχρέωση ισχύει και για τους αλληλα- 
σφαλιστικούς συνεταιρισμούς των παρ.1 και 4 του άρ¬ 
θρου 35 του Ν.Δ. 400/70 όπως ισχύει, όταν οι συνεταιρι¬ 
σμοί αυτοί παρουσιάζουν παραγωγή ασφαλίστρων (ει¬ 
σφορές) πέραν αυτής που λαμβάνουν από τους 
αλληλασφαλιστικούς συνεταιρισμούς των παρ. 1 και 3 
του παραπάνω άρθρου. 

3. Εντός μηνάς από την προθεσμία καταβολής στο Επι¬ 
κουρικό Κεφάλαιο των αναλογουσών εισφορών, οι αλλη- 
λασφαλιστικοίσυνεταιρισμοίτωνπαρ. 1 και3του άρθρου 
35 του Ν.Δ. 400/70 δύναται να εισπράττουν από τους αντί¬ 
στοιχους των παρ. 1 και 4 του ίδιου άρθρου μέρος της ει¬ 
σφοράς που κατέβαλαν υπέρ του Επικουρικού, ανάλογα 
με τις ασφαλιστήριες και αντασφαλιστήριες συμβάσεις 
που έχουν συνάψει με αυτούς. 

4. Οι αλληλασφαλιστικοί συνεταιρισμοί εντός δυο (2) 

μηνών από της δημοσίευσης της παρούσας υποχρεού- 
νται να αποδώσουν τις τυχόν οφειλόμενες για το έτος 
1999 και πριν εισφορές στο Επικουρικό Κεφάλαιο υποβά- 
λοντας συγχρόνως τα εξής στοιχεία: 

α) κατάσταση των μελών τους με τις αντίστοιχες εισφο¬ 
ρές αυτών (τακτικές ετήσιες και συμπληρωματικές) για 
όλες τις οικονομικές τους χρήσεις μέχρι και την χρήση 
1999. 

β) αντίγραφα των οικονομικών τους καταστάσεων για 
όλες τις οικονομικές τους χρήσεις μέχρι και την χρήση 
1999. 

5. Το Επικουρικό Κεφάλαιο εισπράττει τις οφειλόμενες 
εισφορές από προηγούμενες του έτους 1999 με ειδικό 
διακανονισμό που θα κάνει με τους αλληλασφαλιστικούς 
συνεταιρισμούς. 

6. Εφεξής οι χορηγούμενες, σύμφωνα με τα άρθρα 35- 
38 του Ν.Δ. 400/70 όπως ισχύει, άδειες λειτουργίας των 
αλληλασφαλιστικών συνεταιρισμών κοινοποιούνται υπο¬ 
χρεωτικά στο Επικουρικό Κεφάλαιο. 

Οι αλληλασφαλιστικοί συνεταιρισμοί υποχρεούνται να 
υποβάλουν κάθε χρόνο στο Επικουρικό Κεφάλαιο το απο¬ 
δεικτικό απόδοσης της υπέρ αυτού εισφοράς μαζί με 
αντίγραφο του ισολογισμού, κατάσταση των εν ενεργεία 
μελών τους και πίνακα των εισφορών που εισέπραξαν συ¬ 
νολικά. 

II. Οισυνεταιρισμοίτου άρθρου 35παρ. 1 και4τουΝ.Δ. 
400/70 όπως ισχύει, υποχρεούνται να υποβάλλουν στην 
Υ. Σ.Α. Ε όλα τα στοιχεία που αναφέρονται στην Υ.Α. Κ4- 
155/85. Ειδικότερα τα στοιχεία του άρθρου 3 της ανωτέ¬ 
ρω απόφασης, οι ανωτέρω συνεταιρισμοί θα τα υποβάλ¬ 
λουν για όλα τα οχήματα τα οποία ασφαλίζουν άμεσα κα¬ 
θώς και για τα οχήματα που ασφαλίζουν οι συνεταιρισμοί 
οι οποίοι είναι μέλη τους. 

III. Η μη συμμόρφωση προςτιςδιατάξειςτηςπαρούσης, 
του Νόμου και των σχετικών αποφάσεων συνεπάγεται την 
εφαρμογή των διατάξεων του άρθρου 25 του Ν. 489/76 
όπως ισχύει. 

IV. Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 31 Ιουλίου 2000 

Η ΥΦΥΠΟΥΡΓΟΣ 

ΜΙΛΕΝΑ ΑΠΟΣΤΟΛΑΚΗ 
-♦- 

Αριθ. Φ. 252/Β6/1079 (4) 

Εισαγωγή σπουδαστών στο πρώτο έτος σπουδών του 
τμήματος Εικαστικών Τεχνών της Ανωτάτης Σχολής 
Καλών Τεχνών και στο τμήμα Εικαστικών και Εφαρμο¬ 
σμένων Τεχνών της Σχολής Καλών Τεχνών του Πανε¬ 
πιστημίου Θεσσαλονίκης για την κατεύθυνση εικαστι¬ 
κών τεχνών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παραγρ. 4 του άρθρου 2 του Ν. 
2525/97 (ΦΕΚ 188 Α'). 

2. Τις διατάξεις της αριθμ. Φ. 150/Β3/4480/9.7.84 
Υπουργικής Απόφασης όπως αυτή κυρώθηκε με το άρ¬ 
θρο 7 του Ν. 1771/88 και τροποποιήθηκε με τις διατάξεις 
των Π.Δ. 323/90 (ΦΕΚ58τ.Α') και83/96 (ΦΕΚ66τ.Α'). 


3. Τις διατάξειςτου Π.Δ. 160/90 (ΦΕΚ58τ.Α'). 

4. Τις διατάξεις της αριθμ. Β6/198/2000 Υπουργικής 
Απόφασης (ΦΕΚ472τ.Β'). 

5. Τις εισηγήσεις της Ανώτατης Σχολής Καλών Τεχνών 
και του Τμήματος Εικαστικών και Εφαρμοσμένων Τεχνών 
της Σχολής Καλών Τεχνών του Παν/μίου Θεσ/νίκης όπως 
διατυπώνονται στα αριθμ. 2569/28.6.2000 και 1230/ 
30.6.2000 έγγραφα τους αντίστοιχα. 

6. Τη διάταξη του άρθρου 27 του Ν. 2081/1992 κατ’ 
εφαρμογή της οποίας βεβαιούται ότι από τις διατάξεις 
της απόφασης αυτής δεν προκαλείται δαπάνη σε βάρος 
του Κρατικού Προϋπολογισμού, ούτε σε βάρος του προ¬ 
ϋπολογισμού του Παν/μίου Θεσ/νίκης, αποφασίζουμε: 

Άρθρο μόνο 

Ορίζουμε τα ειδικά μαθήματα, τον τρόπο εξέτασής 
τους, και τον τρόπο υπολογισμού της βαθμολογίας στα 
μαθήματα αυτά για την εισαγωγή των αποφοίτων Ενιαίου 
Λυκείου στα τμήματα Εικαστικών Τεχνών της Ανωτάτης 
Σχολής Καλών Τεχνών και Εικαστικών και Εφαρμοσμένων 
Τεχνώντης Σχολής Καλών Τεχνών του Αριστοτελείου Πα¬ 
νεπιστημίου Θεσ/νίκης ως ακολούθως: 

1. Οι υποψήφιοι γιατα ανωτέρω τμήματα Εικαστικών Τε¬ 
χνών και Εικαστικών και Εφαρμοσμένων Τεχνών υποβάλ¬ 
λονται στις ειδικές εξετάσεις που προβλέπονται από τις 
διατάξεις του Π.Δ. 160/90 (ΦΕΚ 58 τ.Α') και της αριθμ. 
Φ.150/Β3/4480/84 Υπουργικής Απόφασης όπως κυρώθη¬ 
κε με το άρθρο7του Ν. 1771/88 (ΦΕΚ71 τ.Α') και τροπο¬ 
ποιήθηκε μετά Π.Δ. 323/90 (ΦΕΚ 128τ.Α') και 83/96 (ΦΕΚ 
66 τ.Α') αντίστοιχα. Για τον χρόνο υποβολής των αιτήσε¬ 
ων και δικαιολογητικών, τον τρόπο και την διαδικασία διε¬ 
ξαγωγής της ειδικής εξέτασης και βαθμολόγησης των 
έργων, τη σύνταξη και συγκρότηση των Επιτροπών εξέ¬ 
τασης και εποπτείας, και γενικά για κάθε θέμα σχετικό με 
την οργάνωση και διεξαγωγή των ειδικών αυτών εξετάσε¬ 
ων και την εγγραφή των εισαγόμενων, εφαρμόζονται οι 
ανωτέρω διατάξεις. 

2. Για να μετέχει ο υποψήφιος στην διαδικασία επιλογής 
των εισαγόμενων στα παραπάνω τμήματα πρέπει να συ¬ 
γκεντρώσει βαθμολογία στην ειδική εξέταση ίση με τη μι- 
σή [πέντε (5)] της μέγιστης δυνατής [δέκα (10)]. 

3. Η επιλογή των εισαγόμενων γίνεται με βάση το σύνο¬ 
λο των μορίων και κατά φθίνουσα σειρά μέχρι να συμπλη¬ 
ρωθεί ο αριθμός εισακτέων. Το σύνολο των μορίων κάθε 
υποψήφιου είναι το άθροισμα των μορίων του εδαφίου α 
της παραγράφου 5 του άρθρου 3 της αριθμ. Φ. 152/Β6/ 
198/2000 Κοινής Υπουργικής Απόφασης (ΦΕΚ 472 τ.Β') 
όπως ισχύει κάθε φορά καιτου γινομένου του βαθμού που 
πέτυχε ο υποψήφιος στις ειδικές εξετάσεις της παραγρά¬ 
φου 1 της παρούσας πολλαπλασιαζόμενο με συντελεστή 
80. 

4. Κατά την εφαρμογή της ανωτέρω παραγράφου 3 ως 
μαθήματα αυξημένης βαρύτητας λαμβάνονται υπόψη τα 
αναφερόμενα στις περιπτώσεις ι και ιιτης παραγράφου 1 
του άρθρου 4 της αριθμ. Φ. 152/Β6/198/2000 Υπουργικής 
Απόφασης. 

5. Σε περίπτωση ισοβαθμίας κατά την επιλογή με τον τε¬ 
λευταίο εισαγόμενο εισάγονται όλοι οι ισοβαθμούντες. 

6. Από την έναρξη ισχύος της Απόφασης αυτής καταρ- 
γείται κάθε ειδική ή γενική διάταξη που ρυθμίζει διαφορε¬ 
τικά τα θέματα που ρυθμίζονται από την παρούσα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Αυγούστου 2000 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 
-♦- 

Αριθ. 52958 (5) 

Τροποποίηση της 48178/3.9.99 απόφασης, «Ορισμός με¬ 
λών Διοικητικού Συμβουλίου Οργανισμού Πληρωμών 
& Ελέγχου Κοινοτικών Ενισχύσεων Προσανατολισμού 
& Εγγυήσεων (Ο.Π.Ε.Κ.Ε.Π.Ε. -Ν.Π.Ι.Δ.)». 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση & Κυβερνη¬ 
τικά Όργανα» (ΦΕΚ 137/Α/85) όπως αυτές συμπληρώθη¬ 
καν με το άρθρο 27 Ν. 2081/92 και όπως αυτές αντικατα- 
στάθηκαν με τη διάταξη του άρθρου 1 παρ. 2α, Ν. 2469 / 
97 (ΦΕΚ38/Α/97). 

2. Τις διατάξεις του Ν. 2637/98 (ΦΕΚ 200/Α/98) και ειδι¬ 
κότερα των άρθρων 13, 19, 20 & 21, όπως αυτές συμπλη¬ 
ρώθηκαν και τροποποιήθηκαν μεταγενέστερα με το άρ¬ 
θρο 4 Ν. 2732/99 (ΦΕΚ 154/Α/99). 

3. Τις διατάξεις του άρθρου 32 παρ 18 Ν. 2190/94 (ΦΕΚ 
28/Α/94). 

4. Τις διατάξεις του άρθρου 4 Ν. 2198/94 (ΦΕΚ43/Α/94). 

5. Τιςδιατάξεις του άρθρου 14 Ν. 2703/99 (ΦΕΚ 
72/Α/99). 

6. Την αριθμ. 48178/3.9.99 απόφαση Υπουργού Γεωρ¬ 
γίας (ΦΕΚ 1766/Β/20.9.99), «Ορισμός μελών Διοικητικού 
Συμβουλίου Οργανισμού Πληρωμών & Ελέγχου Κοινοτι¬ 
κών Ενισχύσεων Προσανατολισμού & Εγγυήσεων 
(Ο.Π.Ε.Κ.Ε.Π.Ε. - Ν.Π.Ι.Δ.)», όπως συμπληρώθηκε με την 
αριθμ. 58185/1.11.99 (ΦΕΚ 2016/Β/15.11.99) όμοια από¬ 
φαση. 

7. Την από 24.7.2000 παραίτηση του τακτικού μέλους 
Διοικητικού Συμβουλίου ΟΠΕΚΕΠΕ - Ν.Π.Ι.Δ. Δημόπου- 
λου Παύλου. 

8. Το ότι από τις διατάξεις αυτής της απόφασης δεν 
προκαλείται δαπάνη σε βάρος του προϋπολογισμού του 
Νομικού Προσώπου του Οργανισμού Πληρωμών & Ελέγ¬ 
χου Κοινοτικών Ενισχύσεων Προσανατολισμού & Εγγυή¬ 
σεων (ΟΠΕΚΕΠΕ) - Ν.Π.Ι.Δ. και του Κρατικού προϋπολο¬ 
γισμού, αποφασίζουμε: 

1. Τροποποιούμε την αριθμ. 48178/3.9.99 απόφασή μας 
( ΦΕΚ 1766/Β/20.9.99) όπως συμπληρώθηκε μεταγενέ¬ 
στερα και συγκεκριμένα την περίπτωση ζ της παραγρά¬ 
φου 1 του διατακτικού αυτής ως εξής: 

ζ. Τον Ευάγ. Αρβανιτάκη εκπρόσωπο του Υπουργείου 
Γεωργίας, ως τακτικό μέλος, με αναπληρωτή του τον 
Τσιάλτα I. εκπρόσωπο του ιδίου Υπουργείου. 

2. Η θητεία του παραπάνω μέλους λήγει 20.9.2002 με 
δυνατότητα ανανέωσή της για τρία χρόνια. 

3. Κατά τα λοιπά εξακολουθεί να ισχύει η αριθμ. 
48178/3.9.99 απόφαση μας (ΦΕΚ. 1766/Β/99) όπως αυτή 
συμπληρώθηκε μεταγενέστερα. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Αυγούστου 2000 

Ο ΥΠΟΥΡΓΟΣ 

Γ. ΑΝΩΜΕΡΙΤΗΣ 

-♦- 

Αριθ. ΥΠΠΟ/ΑΡΧ/Β1/Φ29/ΚΗΡ/28601/967 (6) 

Χαρακτηρισμός Οθωμανικού Τεμένους στο Καστελλόρι- 
ζο ως ιστορικού διατηρητέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Υ.Α.ΥΠΠΟ/ΓΝΟΣ/49095/30.10.1991 (ΦΕΚ 987/Β/ 
28.11.91 και ΦΕΚ 17/Β/16.1.92) για «Μεταβίβαση αρμο¬ 
διοτήτων Υπουργού και δικαιώματος υπογραφής», «Με 
εντολή Υπουργού» στους Γ. Γραμματέα, Ειδικό Γραμμα- 
τέα, Προϊσταμένους Δ/νσεων, Τμημάτων και Γραφείων 
του ΥΠΠΟ». 

2) Τις διατάξεις του Κ.Ν. 5351/32 «Περί Αρχαιοτήτων». 

3) Την γνωμοδότηση του Τοπικού Συμβουλίου Μνημεί¬ 
ων Δωδεκανήσου όπως διατυπώθηκε στην αριθμ. 10/ 
8.3.2000 συνεδρία του, αποφασίζουμε: 

Χαρακτηρίζουμε το Οθωμανικό Τέμενος στο Καστελλό- 
ριζο ως ιστορικό διατηρητέο μνημείο. 

Βρίσκεται στην αριστερή πλευρά της εισόδου του λιμα- 
νιούτου Καστελλορίζου στη θέση Κάβος, κάτωαπότο Κά¬ 
στρο. Σύμφωνα με επιγραφή που βρίσκεται στο υπέρθυ¬ 
ρο της εισόδου, το Τέμενος κτίστηκε το 1775. Κατά την 
παράδοση στην ίδια θέση προϋπήρχε εκκλησία αφιερω¬ 
μένη στην Αγία Παρασκευή. Ο μιναρές του κατασκευά¬ 
στηκε γύρω στο 1882, όταν έγινε και το οθωμανικό νε¬ 
κροταφείο. Γύρω στο 1885 το Τζαμί επισκευάστηκε και εί¬ 
χε χρήση τεμένους μέχρι την επανάσταση του 1913. 
Έκτοτε χρησιμοποιήθηκε ως φυλακή από τους Γάλλους 
και ως στρατώνας από τους Ιταλούς. Μετά το Β' Παγκό¬ 
σμιο πόλεμο χρησιμέυσε ως αποθήκη. Το 1966 επισκευά¬ 
στηκε και έως το 1984 λειτουργούσε ως Μουσείο. 

Το μνημείο έχει συνδεθεί με την ιστορία του νησιού και 
αποτελεί αναπόσπαστο τμήμα της παραδοσιακής του αρ¬ 
χιτεκτονικής. 

Από τις διατάξειςτης απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 24 Ιουλίου 2000 

Με εντολή Υπουργού 
Ο Προϊστάμενος της Δ/νσης κ.α.α. 

ΑΡ. ΚΑΒΒΑΔΙΑ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στην Υ.Α. ΥΠΠΟ/ΑΡΧ/Α1/Φ43/13177/879/24.4.2000, 
που δημοσιεύθηκε στο Φ.Ε.Κ. 633/Β/15.5.2000 τίθεται ο 
χάρτης της θέσης με αρ. 4 (Μπίουνα) και ο πίνακας των 
συντεταγμένων του, καθώς επίσης ο κακώς προβληθείς 
πίνακας συντεταγμένων της σελ. 7957 του παραπάνω 
Φ.Ε.Κ. (χάρτης θέσης 3: αρχαίας Αιγιάλης). 

(Από του Υπουργείο Πολιτισμού) 

